at nang makitang tinititigan siya ni basilio ng tinging nagtatanong at nanganganib, ay nagsabing: mamayang gabiy magkakaroon ng isang pista at ang lamparang itoy ilalagay sa gitna ng isang kioskong kakainan na sadya kong ipinagawa. ang lampara ay magbibigay ng isang maningning na ilaw na sukat na siyang mag isa upang magpaliwanag sa lahat: ngunit pagkaraan ng dalawang pung minuto ay lalamlam ang ilaw, at sa gayon, kapag tinangkang itaas ang lambal ay puputok ang isang kapsulang fulminato de mercurio ang granada ay sasabog at kasabay niya ang kakainan na sa bubong at sahig ay kinanlungan ko ng mga bayong ng pulbura upang walang makaligtas na sino man. nagkaroon ng sandaling pananahimik: pinagmamasdan ni simoun ang kaniyang aparato at si basilio ay bahagya nang humihinga. kung gayon ay hindi na kailangan ang aking tulong, ang pakli ng binata.